Herberts Heinike

Herberts Heinike (;  Portualegri —  Hamburga) bija Vācijas starptautiskais meistars šahā (1953).

 Biogrāfija 
Piedzimis bagāta vācu imigranta ģimenē Brazīlijā. 1914. gadā Heinikes ģimenes zemes īpašumi tikuši nacionalizēti un tā atgriezusies Vācijā. Beidzis ģimnāziju Erfurtē, pēc tam mācījies komerclietas un strādājis kafijas eksporta kompānijā. 1936. gadā nodibinājis pats savu eksporta kompāniju.

Septiņpadsmit reizes uzvarējis Hamburgas pilsētas šaha čempionātos un piedalījies astoņos Vācijas šaha čempionātu finālos, kur lielāko panākumu sasniedzis 1953. gadā Berlīnē, kad aiz Volfganga Uncikera ieņēmis 2. vietu.Deutsche Schacheinzelmeisterschaft 1953 in Berlin Veiksmīgi piedalījies arī starptautiskos šaha turnīros: 1939. gadā bijis 3. vietā Bādelsterē,Das Internationale Turnier 1939 in Bad Elster 1941. gadā uzvarējis Grācā, bet 1949. gadā Oldenburgā kopā ar Nikolasu Rossolimo dalījis 3.-4. vietu aiz uzvarētājiem Elmāra Zemgaļa un Jefima Bogoļubova.Oldenburg (1949)

Pārstāvējis Vācijas komandu lielākajos komandu šaha turnīros:
 Pasaules šaha olimpiādē piedalījies 1952. gadā;OlimpBase :: Men's Chess Olympiads :: Herbert Heinicke
 Eiropas komandu šaha čempionātā piedalījies 1957. gadā;OlimpBase :: European Men's Team Chess Championship :: Herbert Heinicke
 neoficiālajā Pasaules šaha olimpiādē piedalījies 1936. gadā. Komandu vērtējumā izcīnījis bronzas medaļu, bet individuālajā vērtējumā izcīnījis sudraba medaļu.OlimpBase :: unofficial Chess Olympiads :: Herbert Heinicke

Par panākumiem turnīros FIDE 1953. gadā Heinikem piešķīrusi starptautiskā meistara (IM) nosaukumu. Miris no miokarda infarkta.

 Atsauces 

 Ārējās saites 

Kategorija:1905. gadā dzimušie
Kategorija:1988. gadā mirušie
Kategorija:Vācijas šahisti